На основучлана 46. Закона о локалној самоуправи («Службени гласник РС», бр 129/07 и 83/2014-др.закон), члана 66. Статута општине Рача («Службени гласник РС», бр. 06/08,02/10 и 12/10) и члана 37. Пословника о раду Општинског већа општине Рача («Службени гласник општине Рача», бр. 1/09), а у вези са члановима 5., 6., 6.a, 7., и 7.a Закона о порезима на имовину („Службени гласник РС“, број 26/2001.....24/2011....47/2013 и 68/2014-др. закон), Општинско веће општине Рача на седници одржаној дана 30**.**11**.**2015**.** године, доноси:

**О Д Л У К У**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ НА ТЕРИТОРИЈИ ОПШТИНЕ РАЧА**

**Члан 1.**

Овом одлуком утврђују се просечне цене квадратног метра одговарајућих непокретности за утврђивање пореза на имовину на територији општине Рача.

**Члан 2.**

На територији општине Рача одређене су две зоне за утврђивање пореза на имовину, у зависности од комуналне опремљености и опремљености јавним објектима, саобраћајнe повезаности са централним деловима општине Рача, односно са радним зонама и другим садржајима у насељу, и то: Прва зона (I) и Друга зона (II), с тим да је Прва зона утврђена за најопремљенију зону.

Просечне цене квадратног метра непокретности (на основу најмање три промета одговарајућих непокретности) за утврђивање пореза на имовину **обвезника који воде и обвезнике који не воде пословне књиге** за 2016. годину на територији општине Рача износе:

|  |  |  |
| --- | --- | --- |
| **Групе непокретности** | **Назив зоне** | |
| Прва зона дин. по м2 | Друга зона дин. по м2 |
| 1. Пољопривредно земљиште | 22,89 | 22,89 |
| 2. Шумско земљиште | 34,83 | 34,83 |
| 3. Станови | 24.998,41 | 24.998,41 |
| 4. Грађевинско земљиште | / | / |
| 5. Куће за становање | / | / |
| 6. Пословне зграде и други ( надземни и подземни) грађевински објекти који служе за обављање делатности | / | / |
| 7. Гараже и гаражна места | / | / |

**За врсте непокретности чија просечна цена квадратног метра није могла бити утврђена на основу најмање три промета одговарајуће непокретности, за обвезнике који не воде пословне књиге основица пореза одговарајуће непокретности по зонама утврђена за 2015. годину представља основицу пореза за 2016. година.**

Неизграђено грађевинско земљиште, односно део грађевинског земљишта које се искључиво користи за пољопривредну производњу за потребе утврђивање пореза на имовину обвезника који не воде пословне књиге, за 2016. годину сматра се пољопривредним земљиштем.

Порески обвезници су дужни да Служби за утврђивање, наплату и контролу јавних прихода до 31. јануара текуће године доставе један од наведених документа у следећем ставу на основу кога се може утврдити да се грађевинско земљиште, односно део грађевинског земљишта искључиво користи за пољопривредну производњу.

У смислу документа за доказивање да се грађевинско земљиште, односно део грађевинског земљишта искључиво користи за пољопривредну производњу сматра се:

1. Извод из Регистра пољопривредних газдинстава-Структура биљне производње,
2. Записник Служби за утврђивање, наплату и контролу јавних прихода о увиђају на терену да се парцела искључиво користи за пољопривредну производњу,
3. Изјава под личном и материјалном одговорношћу.

**Члан 3.**

Просечне цене одговарајућих непокретности на основу којих је за текућу годину утврђена основица пореза на имовину обвезника пореза који не води пословне књиге, које се налазе у најопремљенијој зони, за одговарајуће непокретности за које у члану 2. ове Одлуке нису утврђене просечне цене по метру квадратном, за утврђивање пореза на имовину **обвезника који воде пословне књиге** за 2016. годину на територији општине Раче износе:

|  |  |
| --- | --- |
| **Групе непокретности** |  |
| 1. Грађевинско земљиште | 265,69 |
| 2. Куће за становање | 8.269,25 |
| 3. Пословне зграде и други ( надземни и подземни) грађевински објекти који служе за обављање делатности | 56.263,64 |
| 4. Гараже и гаражна места | 18.831,51 |

**Члан 4.**

Овом одлуком престајe да важи општинскa Одлукa о утврђивању просечних цена квадратног метра одговарајућих непокретности за утврђивање пореза на имовину на територији општине Рача („Службени гласник општине Рача“, бр. 19/2014).

**Члан 5.**

Ова Одлука објавиће се у „Службеном гласнику општине Рача“, а после ступања на снагу, објавиће се и на званичној Интернет презентацији општине Рача.

**Члан 6.**

Ова Одлука ступа на снагу осмог дана од дана објављивања у „Службеном гласнику општине Рача“, а примењиваће се од 1. јануара 2016. године.

ОПШТИНСКО ВЕЋЕ ОПШТИНЕ РАЧА

У Рачи 30.11.2015. године.

Број: 021-411/2014-II-01

ПРЕДСЕДНИК

Доставити: ДРАГАН СТЕВАНОВИЋ

* Служби за утврђивање, наплату и

контролу јавних прихода О

пштинске управе општине Рача;

* Архиви.